-Որպես մարդ և որպես քաղաքացի իմ գործողություններում առաջնորդվում եմ արդարությամբ և ինչու ոչ` Նարեկացու պատվիրած գթությամբ: Սակայն վերադառնալով Ձեր հարցին՝ հավելեմ, որ արդարադատություն իրականացվում է միայն ու միայն օրենքի հիման վրա: Իսկ գթասիրտ արդարադատություն ունենալը նաև իրավական մշակույթի խնդիր է: Վերականգնողական արդարադատության և պրոբացիայի համակարգերի ներդրումը, կարծում եմ, կնպաստի գթասիրտ արդարադատություն ունենալու մշակույթի ձևավորմանը, ինչը նաև պահանջելու է տուժողի ու հասարակության ներողամտություն հանցագործի նկատմամբ: